gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4710, del 11-03-2004 (2004/1862)

Expedient de domini número 1.179/2002. Cèdula de notificació.
-------------------------------------------------------------

### Dades del document

Número de DOGV
:   4710

Data del DOGV
:   11-03-2004

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2004/1862


Organisme emissor
:   Jutjat de Primera Instància Número 18 de València

Tipus de document
:   Anunci

Expedient de domini número 1.179/2002. Cèdula de notificació. [2004/Q1862]
  
Jesús Olarte Madero, secretari del Jutjat de Primera Instància número 18 de València, faig saber:
  
Que en este jutjat se seguix el procediment d'expedient de domini amb el número 1.179/2002, a instància de Carmen Gil Huesca, representada per la procuradora Paula García Vives i assistida pel lletrat Joaquín García Marín, sobre reanudació del tracte successiu interromput pel que fa a la finca següent:
  
Habitatge al pis segon entrant a la dreta, porta quatre; es compon de sis dormitoris, menjador, sala de bany, dos lavabos, rober, cuina amb rebost, dues galeries petites i amb mirador a la façana; amb una superfície de 142 metres i 78 decímetres quadrats; confronta: davant, carrer de situació; entrant a la dreta, casa dels senyors Martínez y Orts; esquerra, pis segon de l'esquerra porta tres de la mateixa finca; i fons, finca de José María i Vicente Mateu Santos, amb un percentatge en els elements comuns del 5%. Constituïda com a finca independent correspon a l'edifici a València, Gran Via de Ferran el Catòlic, número 54. Inscrita a favor de Juan Sanchis Raga i Rosa Belenguer Llansol al Registre de la Propietat de València número 7, al foli 19 del tom 654, llibre 37 de la secció tercera A d'afores, finca número 2.569.
  
Mitjançant este edicte es convoca les persones ignorades a les quals pot perjudicar la inscripció sol·licitada perquè en el termini de 10 dies següents a la publicació d'este edicte puguen comparéixer en l'expedient, i al·leguen el que els convinga segons dret.
Diari Oficial de la Generalitat Valenciana


Sumari del DOGV 4771, del 09-06-2004 (2004/5364)

Actuacions de juí de constitució d'acolliment número 921/2003. Cèdula de notificació.
-------------------------------------------------------------------------------------

### Dades del document

Número de DOGV
:   4771

Data del DOGV
:   09-06-2004

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2004/5364


Organisme emissor
:   Jutjat de Primera Instància Número 8 de València

Tipus de document
:   Anunci

Actuacions de juí de constitució d'acolliment número 921/2003. Cèdula de notificació. [2004/Q5364]
  
Juí: constitució de l'acolliment 921/2003
  
Part demandant: CBS
  
Sobre: acolliments
  
En el procediment a què es fa referència s'ha dictat la Resolució de data 13 de maig de 2004, la part dispositiva de la qual, literalment, diu així:
  
«Acord: es constituïx l'acolliment familiar permanent de la menor Diana Sanch Hernández amb la família acollidora proposada per l'entitat pública, amb una durada fins a la majoria d'edat del menor, amb l'obligació de vetlar per ell, tindre'l en companyia seua, alimentar-lo, educar-lo i procurar-li una formació integral, sota la vigilància del ministeri fiscal i de l'ens públic.
  
Notifiqueu la present resolució a les parts interessades i comparegudes així com al ministeri fiscal, tot això sense fer especial imposició de les costes de l'expedient.
  
Contra la present resolució s'hi pot preparar un recurs d'apel·lació en el termini de cinc dies des de la notificació davant d'este jutjat perquè el resolga l'Audiència Provincial de València.
  
Així ho pronuncie, mane i firme.
  
Ho va manar i firma Juan Luis Beneyto Feliu, magistrat jutge del Jutjat de Primera Instància número 8; en done fe».
  
En atenció al desconeixement de l'actual domicili de Marta Susana Hernández Díaz, s'acorda la publicació del present edicte al tauler d'anuncis del jutjat així com en el Diari Oficial de la Generalitat Valenciana per a la notificació de la resolució dictada en actuacions en data 13 de maig de 2004 a esta.
Diari Oficial de la Generalitat Valenciana


Sumari del DOGV 4888, del 22-11-2004 (2004/11197)

Notificació per compareixença A. Peu Pla, SL, i altres.
-------------------------------------------------------

### Dades del document

Número de DOGV
:   4888

Data del DOGV
:   22-11-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/11002


Organisme emissor
:   Agència Estatal d'Administració Tributària. Delegació Especial de València

Tipus de document
:   Anunci

Notificació per compareixença A. Peu Pla, SL, i altres. [2004/F11641]
  
En virtut del que s'establix en l'article 112 de la Llei General Tributària (Llei 58/2003, de 17 de desembre), no sent possible practicar la notificació per causes no imputables a l'administració, i havent-se realitzat, almenys, els intents de notificació exigits per l'article esmentat, per mitjà del present anunci se cita els obligats tributaris o representants que s'allisten en l'annex, per a ser notificats per compareixença dels actes administratius derivats dels procediments que s'hi inclouen.
  
Els interessats o els seus representants hauran de comparéixer en el termini màxim de 15 dies naturals, comptats des del dia següent al de la publicació del present anunci en el butlletí oficial corresponent, en horari de 09.00 a 14.00 hores, de dilluns a divendres, als llocs que en cada cas s'assenyalen, a l'efecte de practicar-se les notificacions pendents en els procediments tramitats pels òrgans indicats en l'annex.
  
Si transcorre el termini esmentat sense que s'hi haja comparegut, la notificació s'entendrà produïda a tots els efectes legals des del dia següent al del venciment del termini assenyalat per a comparéixer.
Diari Oficial de la Generalitat Valenciana


Sumari del DOGV 4805, del 26-07-2004 (2004/7216)

Informació pública relativa a la data d'inici de les operacions de delimitació parcial del camí ramader Reial de Castella i ramal a l'abeurador de Pertecaste al seu pas pel terme municipal de Tous i ramal a l'abeurador de l'Uchol als termes municipals de Catadau i Tous.
------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4805

Data del DOGV
:   26-07-2004

Secció del DOGV
:   V. ALTRES ANUNCIS - E) MEDI AMBIENT

Número del document
:   2004/7216


Organisme emissor
:   Conselleria de Territori i Habitatge

Tipus de document
:   Anunci

Informació pública relativa a la data d'inici de les operacions de delimitació parcial del camí ramader Reial de Castella i ramal a l'abeurador de Pertecaste al seu pas pel terme municipal de Tous i ramal a l'abeurador de l'Uchol als termes municipals de Catadau i Tous. [2004/M7216]
  
Acordada pel conseller de Territori i Habitatge, per Resolució de 7 de juliol de 2003, la delimitació parcial del camí ramader Reial de Castella i ramal a l'abeurador de Pertecaste, al seu pas pel terme municipal de Tous, i ramal a l'abeurador de l'Uchol als termes municipals de Catadau i Tous, i de conformitat amb l'article 60 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, es fa públic, per al coneixement general, que les operacions de referència començaran a les 09.00 hores del dia 4 d'octubre de 2004 a l'Ajuntament de Tous.
  
Se citen els propietaris confrontats i les persones i entitats amb interès legítim a assistir a l'acte, en el qual podran realitzar les al·legacions que consideren oportunes, i se'ls adverteix que la seua absència no invalida l'eficàcia de l'acte.
  
La qual cosa es fa pública per al coneixement general.
Diari Oficial de la Generalitat Valenciana


Sumari del DOGV 4907, del 21-12-2004 (2004/12080)

CORRECCIÓ d'errors del Decret 220/2004, de 8 d'octubre, del Consell de la Generalitat, pel qual es crea un col·legi públic d'Educació Infantil i Primària al Campello.
----------------------------------------------------------------------------------------------------------------------------------------------------------------------

### Dades del document

Número de DOGV
:   4907

Data del DOGV
:   21-12-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/12117


Data del document
:   21-12-2004

Organisme emissor
:   Conselleria de Cultura, Educació i Esport

Tipus de document
:   Correcció d'errades

Correcció d'errades

 Descriptors 

:   * Campello, el
    * centre d'ensenyament
    * ensenyament públic

CORRECCIÓ d'errors del Decret 220/2004, de 8 d'octubre, del Consell de la Generalitat, pel qual es crea un col·legi públic d'Educació Infantil i Primària al Campello. [2004/12027]
  
Advertit un error en la redacció del Decret 220/2004, de 8 d'octubre, del Consell de la Generalitat (DOGV núm. 4.862, de 14.10.2004), i en virtut del què disposa l'article 105 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, és procedent efectuar la rectificació següent:
  
- En l'article 1, on diu:
  
«Denominació: Col·legi Públic d'Educació Infantil i Primària El Fabraguer»;
  
Ha de dir:
  
«Denominació: Col·legi Públic d'Educació Infantil i Primària El Fabraquer».
  
- En l'article 2, on diu:
  
«1. El Col·legi Públic d'Educació Infantil i Primària El Fabraguer (?)»;
  
Ha de dir:
Diari Oficial de la Generalitat Valenciana


Sumari del DOGV 4724, del 01-04-2004 (2004/2827)

Juí de divorci contenciós número 263/2003. Cèdula de notificació.
-----------------------------------------------------------------

### Dades del document

Número de DOGV
:   4724

Data del DOGV
:   01-04-2004

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2004/2827


Organisme emissor
:   Jutjat de Primera Instància Número 3 de Gandia

Tipus de document
:   Anunci

Juí de divorci contenciós número 263/2003. Cèdula de notificació. [2004/Q2827]
  
Part demandant: Muhammad Shabaz
  
Part demandada: Ana Macías Muñoz
  
Al juí a què es fa referència s'ha dictat la resolució que té la decisió de la sentència com es diu tot seguit:
  
«Decisió
  
Que amb l'estimació de la demanda interposada pel procurador Ramón Juan Lacasa, en nom i representació de Muhammad Shabaz, contra Ana Macías Muñoz, declarada en rebel·lia, acorde el divorci dels que són ara parts. Cada part haurà de pagar les costes causades a la seua instància i les comunes a mitges.
  
Una vegada ferma esta sentència, comuniqueu-la al registre civil on conste inscrit el matrimoni de les persones interessades.
  
Manera d'impugnació: mitjançant un recurs d'apel·lació davant l'Audiència Provincial de València (article 455 de la Llei d'Enjudiciament Criminal).
  
El recurs es prepararà a través d'un escrit presentat en este jutjat en el termini de cinc dies hàbils, comptadors des del sendemà de la notificació, limitat a citar la resolució apel·lada, manifestant la voluntat de recórrer, amb expressió dels pronunciaments que impugna (article 457.2 de la Llei d'Enjudiciament Criminal).
  
Esta és la sentència, que pronuncie, mane i firme.
  
Firmat i rubricat pel magistrat jutge, Carlos Marín Segura».
  
En atenció al desconeixement de l'actual domicili o residència de la part demandada, mitjançant la provisió de 26 de febrer de 2004, el jutge, de conformitat amb l'establit en els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte en el Diari Oficial de la Generalitat Valenciana per a portar a efecte la diligència de notificació.
Diari Oficial de la Generalitat Valenciana


Sumari del DOGV 4739, del 26-04-2004 (2004/3516)

Actuacions de divorci contenciós número 211/2001. Cèdula de notificació.
------------------------------------------------------------------------

### Dades del document

Número de DOGV
:   4739

Data del DOGV
:   26-04-2004

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2004/3516


Organisme emissor
:   Jutjat de Primera Instància i Instrucció número 2 de Picassent

Tipus de document
:   Anunci

Actuacions de divorci contenciós número 211/2001. Cèdula de notificació. [2004/F3516]
  
Actuacions divorci: 211/2001.
  
Demandant: Amparo Rosa Sanchis Felguera.
  
Procurador: senyor Alario Mont.
  
Demandat: José Manuel Molins Herrero, rebel.
  
Jorge de las Heras Junco, secretari del Jutjat de Primera Instància i Instrucció número 2 de Picassent i el seu partit fa saber:
  
Que en este jutjat se seguixen actuacions de divorci contenciós número 211/2001, a instància d'Amparo Rosa Sanchis Felguera, representada pel procurador senyor Alario Mont contra José Manuel Molins Herrero, declarat en rebel·lia en este procediment, en els quals s'ha acordat en resolució de data de hui notificar la sentència de data 27 de juny de 2002 al demandat José Manuel Molins Herrero, en parador desconegut, per mitjà d'edictes conforme al que s'establix en l'article 497.2 de la Llei d'Enjudiciament Civil, que seran publicats al tauler d'anuncis d'este jutjat, sentència la part dispositiva de la qual és del tenor literal següent:
  
«Decisió
  
Estime la demanda interposada per Amparo Rosa Sanchis Felguera contra José Manuel Molins Herrero, i declare el divorci entre ells amb els efectes que es contenen en la sentència de separació dictada el dia 28 de març de 2000. Tot això sense expressa declaració quant a les costes causades. Firma que siga esta resolució, lliureu ofici exhortatori a l'encarregat del Registre Civil, de la qual s'adjunta testimoni, a fi que procedisca a anotar la seua part dispositiva en esta. Incloeu la present resolució en el llibre de sentències.
  
Notifiqueu a les parts que contra esta sentència es pot interposar recurs d'apel·lació en el termini de cinc dies a partir del següent a la notificació. Així mateix, notifiqueu esta sentència al cònjuge rebel, d'acord amb el que s'ordena en l'article 161 de la Llei d'Enjudiciament Civil.
  
Esta és la meua sentència, definitivament jutjant en primera instància, que pronuncie, mane i firme.»
  
I perquè valga de notificació en legal forma a José Manuel Molins Herrero, en parador desconegut, s'expedix el present edicte.
Diari Oficial de la Generalitat Valenciana


Sumari del DOGV 4702, del 01-03-2004 (2004/1668)

RESOLUCIÓ de 30 de gener de 2004, del director general d'Obres Públiques, relativa a la informació pública del projecte bàsic i de l'estudi d'impacte ambiental: Clau: 51-A-1780(2). Projecte bàsic de la ronda nord de la carretera CV-840 a Algueña (Alacant).
----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4702

Data del DOGV
:   01-03-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/1668


Organisme emissor
:   Conselleria d'Infraestructures i Transport

Tipus de document
:   Resolució

RESOLUCIÓ de 30 de gener de 2004, del director general d'Obres Públiques, relativa a la informació pública del projecte bàsic i de l'estudi d'impacte ambiental: Clau: 51-A-1780(2). Projecte bàsic de la ronda nord de la carretera CV-840 a Algueña (Alacant). [2004/M1668]
  
La Direcció General d'Obres Públiques, de la Conselleria d'Infraestructures i Transport, ha aprovat inicialment el projecte de referència i com a conseqüència s'obri el tràmit d'informació pública en la forma prevista en la Llei de Règim Jurídic de les Administracions Públiques i del Procediment Administratiu Comú.
  
L'esmentat període d'informació pública s'obri als efectes de la legislació general, legislacions sectorials, així com als que preveu la legislació d'impacte ambiental pel que fa a l'estudi d'impacte ambiental.
  
Objecte: consultar el projecte i presentar al·legacions en els llocs avall indicats.
  
Termini: dos mesos des de la publicació d'este anunci en el Boletín Oficial del Estado, tant per a particulars com administracions públiques, entitats i institucions.
  
Informació:
  
Conselleria d'Infraestructures i Transport.
  
46471 València: avinguda de Blasco Ibáñez, 50.
  
03066 Alacant: avinguda d'Aguilera, 1-7ª planta.
  
12428 Castelló: avinguda del Mar, 16.
  
Ajuntament d'Algueña.
Diari Oficial de la Generalitat Valenciana


Sumari del DOGV 4742, del 29-04-2004 (2004/3727)

Actuacions de juí ordinari número 84/2001. Cèdula de notificació.
-----------------------------------------------------------------

### Dades del document

Número de DOGV
:   4742

Data del DOGV
:   29-04-2004

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2004/3727


Organisme emissor
:   Jutjat de Primera Instància Número 1 de Vinaròs

Tipus de document
:   Anunci

Actuacions de juí ordinari número 84/2001. Cèdula de notificació. [2004/Q3727]
  
Daniel García Bellés, secretari del Jutjat de Primera Instància número 1 de Vinaròs, mitjançant este edicte faig saber:
  
Que en este jutjat se seguixen les actuacions de juí ordinari 84/2001, a instància de Carmelo Viñes Tolós i Juan Viñes Tolós contra possibles hereus de Diego Ortí Guardiola i d'Hermosinda Cervera Febrer, en la qual en data 15 de gener de 2004, s'ha dictat sentència la part dispositiva de la qual diu:
  
«Decisió
  
Que estime parcialment la demanda interposada per Miguel Ángel Máñez Safont, i en representació seua el procurador dels tribunals Agustín Juan Ferrer i assistida pel lletrat Eduardo Pausa Cueves, contra José Pitarch García i l'entitat asseguradora Axa Aurora Ibérica, SA, representats per la procuradora Alegría Doménech i assistits pel lletrat Alfonso Carlos Larrea Rabassa, i condemne els codemandats a pagar de forma solidària la quantitat de dos mil tres-cents trenta-set euros i un cèntim (2.337,01 EUR), més els interessos establits en l'article 576 de la Llei d'Enjudiciament Civil 1/2000, que s'incrementaran pel que fa a l'asseguradora en la forma establida per la Llei de Contracte d'Assegurança.
  
Cada part pagarà les costes causades a la seua instància i les comunes a mitges.
  
Notifiqueu la present resolució a les parts, i feu-los saber que contra esta hi podran interposar en este jutjat un recurs d'apel·lació davant l'Audiència Provincial de Castelló, en el termini de cinc dies des de la notificació.
  
Deduïu un testimoni, el qual s'unirà a les actuacions, i l'original quedarà al llibre de sentències d'este jutjat.
  
Esta és la sentència, que pronuncia, mana i firma Yolanda Rueda Soriano, jutgessa titular del Jutjat de Primera Instància i Instrucció número 1 de Vinaròs».
  
I perquè valga de notificació en forma a ignorats hereus d'Hermosinda Cervera i de Diego Ortí Guardiola, el parador dels quals s'ignora, expedisc el present edicte que firme i segelle.
Diari Oficial de la Generalitat Valenciana


Sumari del DOGV 4679, del 28-01-2004 (2004/493)

Informació pública del projecte de pla especial de protecció de l'eixamplament de València, Russafa Sud-Gran Via (PEP-2).
-------------------------------------------------------------------------------------------------------------------------

### Dades del document

Número de DOGV
:   4679

Data del DOGV
:   28-01-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/493


Organisme emissor
:   Ajuntament de València

Tipus de document
:   Anunci

Informació pública del projecte de pla especial de protecció de l'eixamplament de València, Russafa Sud-Gran Via (PEP-2). [2004/Q493]
  
El Ple de l'Ajuntament, en la sessió feta el dia 28 de novembre de 2003, va adoptar l'acord següent:
  
«Vist el projecte de pla especial de protecció de l'eixamplament de València, sector Russafa Sud-Gran Via PEP-2; en virtut del que disposa l'article 38.2 de la Llei 6/1994, Reguladora de l'Activitat Urbanística, i la resta de preceptes concordants; vists els informes del Servici de Planejament; i amb el dictamen previ de la Comissió Informativa d'Urbanisme, s'acorda:
  
1. Sotmetre a informació pública pel termini d'un mes, i amb l'efecte suspensiu de llicències establit en l'article 57 de la Llei 6/1994, Reguladora de l'Activitat Urbanística, i la resta de preceptes concordants, el projecte de pla especial de protecció de l'eixamplament de València, sector Russafa Sud-Gran Via (PEP-2), mitjançant els corresponents anuncis en el Diari Oficial de la Generalitat Valenciana i en un diari no oficial d'àmplia difusió a la localitat.
  
2. Sol·licitar un informe a la Conselleria de Cultura, Direcció General de Patrimoni Artístic, en virtut del que disposa l'article 47 de la Llei 4/1998, del Patrimoni Cultural Valencià».
  
I de conformitat amb el que establix l'article 38.2.a de la Llei 6/1994, Reguladora de l'Activitat Urbanística, s'obri el període d'informació pública per a la presentació d'al·legacions durant el termini d'un mes, comptador des del sendemà de la publicació del present acord en els diaris corresponents. L'expedient es troba a disposició del públic a les dependències del nou ajuntament, avinguda d'Aragó, planta baixa, Oficina d'Informació, de 09.00 a 13.00 hores.
Diari Oficial de la Generalitat Valenciana


Sumari del DOGV 4803, del 22-07-2004 (2004/7086)

Informació pública del desistiment de la modificació puntual número 15 de les normes subsidiàries del planejament municipal.
----------------------------------------------------------------------------------------------------------------------------

### Dades del document

Número de DOGV
:   4803

Data del DOGV
:   22-07-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/7086


Organisme emissor
:   Ajuntament de les Alqueries

Tipus de document
:   Anunci

Informació pública del desistiment de la modificació puntual número 15 de les normes subsidiàries del planejament municipal. [2004/Q7086]
  
El Ple de l'Ajuntament, en la sessió feta el dia 21 de juny de 2004, va aprovar definitivament el desistiment de la modificació puntual número 15 de les normes subsidiàries del planejament municipal i el corresponent estudi d'impacte ambiental i sol·licitar de la Conselleria de Territori i Habitatge la devolució de l'expedient i els projectes d'este.
  
Cosa que es fa pública perquè se'n prenga coneixement general.